Davors Šukers

Davors Šukers (; dzimis  Osijekā) ir bijušais Horvātijas futbolists. Plašāk zināms ar savu vārtu gūšanas prasmi, viņš savu karjeru aizvadīja vairākos Eiropas klubos, ka arī Horvātijas izlasē, kur ar gūtiem 45 vārtiem ir rezultatīvākais tās spēlētājs. 2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Šukers karjeru uzsāka savā dzimtajā pilsētā, spēlējot augstākās līgas klubā Osijek jau 16 gadu vecumā. Savā pēdējā sezonā šajā kluba viņš kļuva par līgas rezultatīvāko spēlētāju. 1989. gada viņš pārgāja uz lielāku klubu — Zagrebas "Dinamo". 1991. gadā daudzsološo sezonu pārtrauca Horvātijas neatkarības karš un 21 gada vecumā viņš pārcēlās uz Spānijas klubu Sevilla.

Spēlējot La Liga, Šukers ieguva plašāku atpazīstamību, vairākas sezonas pēc kārtas būdams viens no rezultatīvākajiem spēlētajiem. Pēc 5 sezonām viņš noslēdza līgumu ar Madrides "Real" un joprojām bija viens no līgas rezultatīvākajiem spēlētājiem, palīdzot Madrides klubam iegūt čempiontitulu, Superkausa balvu un uzvarēt Čempionu līgā.

Viņa pārcelšanās uz Londonas "Arsenal" izvērtās visai neveiksmīga, jo turpmākajā sezonā viņš guva visai maz vārtu, reabilitējot sevi tikai 2000. gada UEFA Kausa finālā. Savu karjeru viņš turpināja ar pāris sezonām Londonas "West Ham United" un Bundeslīgas klubā 1860 Munich.

Par Šukera karjeras augstāko brīdi uzskatāms 1998. gada Pasaules kauss Francijā, kur viņš kļuva par rezultatīvāko turnīra spēlētāju un ieguva Zelta futbolzābaku, gūstot 6 vārtus 7 spēlēs, kā arī Sudraba bumbu kā otrs labākais turnīra spēlētājs (aiz Ronaldu). Viņa gūtie vārti ļāva Horvātijas futbola izlases ieņemt trešo vietu turnīrā debijas reizē kā neatkarīgai valstij, pēdējā spēlē pārspējot spēcīgo Nīderlandi. Horvātija nezaudēja nevienā spēlē, kur Šukers guva vārtus, piekāpjoties vienīgi pusfināla spēlē pret nākamajiem čempioniem — Franciju.

 Sasniegumi 
Real Madrid

 Spānijas La Liga: 1996–97
 Spānijas Superkauss: 1997
 UEFA Čempionu līga: 1997–98
 Starpkontinentālais kauss: 1998

Dienvidslāvija

 FIFA U-20 Pasaules kauss: 1987

Individuālie sasniegumi

 FIFA Pasaules kausa labākais vārtu guvējs: 1998
 Horvātijas gada futbolists: 1992, 1994, 1995, 1996,1997, 1998

 Ārējās saites 

Kategorija:1968. gadā dzimušie
Kategorija:Osijekas-Baraņas župānijā dzimušie
Kategorija:Horvātijas futbolisti
Kategorija:Horvātijas izlases futbolisti
Kategorija:Dienvidslāvijas futbolisti
Kategorija:Dienvidslāvijas izlases futbolisti
Kategorija:1990. gada FIFA Pasaules kausa spēlētāji
Kategorija:1998. gada FIFA Pasaules kausa spēlētāji
Kategorija:2002. gada FIFA Pasaules kausa spēlētāji
Kategorija:1996. gada Eiropas čempionāta futbolā spēlētāji
Kategorija:FIFA 100
Kategorija:1988. gada vasaras olimpisko spēļu dalībnieki
Kategorija:Zagrebas "Dinamo" spēlētāji
Kategorija:Sevilla FC spēlētāji
Kategorija:Madrides "Real" spēlētāji
Kategorija:Arsenal FC spēlētāji
Kategorija:West Ham United F.C. spēlētāji
Kategorija:UEFA Čempionu līgas uzvarētāji
Kategorija:NK Osijek spēlētāji